ABCDEF wrote: <quoted text>ke mokubung le 'na ngoaneso but i dont know much ka history ea bona,bateng ba bangata T.Y Bakubung ba tsoa ho Bataung, boholo ba nalane ea Bakubung u tla e fumana ho nalane ea Bataung.Bakubung ha e sa ntse e le Bataung ba ne ba ena le morena oa bona ea busang tlasa morena e moholo oa Bataung. Ka nako e ngoe karolo eo ea Bataung (bao e seng e le Bakubung) ba qobella kubu ka nokeng, ba e thibella ka makala a maholo a lifate, ba e bolaea. Kubu eo ea isoa ho morena oa sechabana seo hore e jeloe teng. Morena e moholo oa Bataung a tseba hore sechaba sa morena ea tlasa hae se bolaile kubu. Eaba morena e moholo o tseka hore kubu eo e tlisoe ho eena e tlo jeloa ha hae kaha e le eena morena e moholo.Morenana eo a hana ho isa kubu ho morena e moholo 'me kubu ea jeloa ha hae. Ha qhoma ntoa empa ba jeleng kubu ba atleha ho it�ireletsa. Ke ha sechaba seo se khetha ho ithehela seboko sa bona se secha 'me ba ipitsa Bakubung. Ho tloha mohla ntoa eo ke ha morena eo oa Bakubung a tsejoa ka lebitso la Leqhaqha, kaha a ne a fohle (kapa a qhaqhe) moru hoja ba petelitsoe ke lira. Lebitso leo la Leqhaqha le sa le teng le ho Bakubung ba kajeno.Ho se hokaenyana kamora moo morali oa morena Leqhaqha a bolotsoa. Ha letoa thojane, kaha Bataung le Bahlakoana ba leta thojane. Bosiung boo ba thojane Bakubung ba qoqopela bosiu bohle, hoo ka le hlahlamang sechaba sohle se neng se robetse ke mokhathala. Eitse ba sa khathetse joalo lira tsa bona tsa fihla tsa hahara mehlape eohle ea bona. Banna ba bang ba ne ba shebile ha likhomo li tsamaea le lira empa ba imeloa ke mokhathala le boroko.Kamorao ho moo ke ha Bakubung ba itokisetsa ho ea lata mehlape ea bona e neng e hapuoe. Ntoa ea ba mpe, empa qetellong Bakubung ba atleha ho hlola. Neheletsano e ngoe ea taba e bolela ha lebitso Leqhaqha le hlahile mohla ntoa eo ea bobeli.Hara likhomo tseo Bakubung ba tsoa li hapa ho ne ho le pholo e kholo ho feta tsohle, e neng e le t�oeu. Morena Leqhaqha a re e hlajoe ho etsoe mokete oa ho felisa moetlo oa thojane ho Bakubung, kaha ka lebaka la thojane ba ne ba hloloe ke boroko likhomo tsa hapuoa. Ke mohla Bakubung ba felisang moetlo oa thojane ka letsatsi leo.Maele a reng BOROKO KE SERA a hlahile ka lebaka leo la hore likhomo tsa Bakubung li ne li hapuoe ke sera ka lebaka la hobane ba ne ba imetsoe ke boroko.Ka nako ea lifaqane Bakubung ba ile ba tla ipeha tlasa morena Moshoeshoe joalo ka liboko tse ling tsa Basotho,'me ea ba ke mohla borena ba Bakubung bo felang.